Selvom vi i øjeblikket ser en flygtningesituation ude af kontrol i Grækenland og de europæiske nabolande, så er det ikke noget, der får danskerne til at give penge til hjælpearbejdet i det kaotiske land, hvor flygtninge-situationen ifølge Røde Kors er ude af kontrol.

Det må Røde Kors sande efter at have samlet ind til Grækenland hen over sommeren.

- Indtil videre har vi indsamlet cirka 150.000 kroner, hvilket ikke er meget, siger Anders Ladekarl til Martin Krasnik i Deadline på DR2 lørdag aften.

Europas flygtningeproblem 124.000 flygtninge er i år ankommet til Grækenland.

Det er en stigning på 750 procent i forhold til samme tid sidste år.

I juli 2015 kom der alene 50.000 flygtninge til landet.

Hovedparten kommer fra Syrien, Irak og Afghanistan, som oplever krig og krænkelser af menneskerettigheder.

Flygtningene ankommer primært til de græske øer Lesbos, som modtager flest flygtninge, Chios, Kos, Samos og Leros.

Når de ankommer til Grækenland, har de akut behov for lægehjælp, vand, mad, et sted at sove og information. Alle er udmattede.

I alt har 225.000 flygtninge krydset Middelhavet og ankommet til Europa i 2015. 2.100 menes døde på vejen.

Kilde: FN’s flygtningehøjkommissariat

- Det har selvfølgelig været sommerferie-periode, men når man tænker på, hvor mange mennesker det her omfatter, så er det et relativt lavt beløb, tilføjer han.

Læs også : DR-korrespondent: Færger letter presset på den græske ferieø Kos

Det får Martin Krasnik til at afbryde.

- Så lad mig kalde det et latterligt lille beløb i forhold til, hvad der kan komme ind i sådan en indsamling, siger Martin Krasnik, som også spørger til, hvorfor beløbet er så lavt.

Vi har dæmoniseret folk på flugt

Ifølge Anders Ladekarl skyldes det, at folk ikke vil give penge til ofre for krig.

- At samle ind til flygtninge og ofre for krig, det er noget af det, der ligger aller lavest på folks donorvilje-liste. Vi vil helst give til sygdomme, til ting der er tæt på os selv, siger han.

Læs også : VIDEO Her bliver et lille barn reddet op af Middelhavet

Samtidig fortæller han, at det er blevet sværere at samle ind til folk på flugt.

- Vi har fået dæmoniseret det med at være på flugt. Vi snakker om folk, der flygter, fordi de gerne vil have del i vores goder. Bekvemmelighedsflygtninge. Vi taler om, at folk flygter, fordi de har råd til det. At det er de rige, der kommer hertil. Vi glemmer fuldstændig, at dem, der flygter, det er altså mennesker, der er fanget i forfærdelige krige, som de bare vil væk fra, siger Anders Ladekarl.

Situationen er ude af kontrol

De seneste uger har særligt historier om flygtningekaos på den græske ferieø Kos fyldt medierne. Billeder af flere tusinde flygtninge spærret inde på et stadion på Kos har fyldt i medierne.

"Er vi virkelig i Europa? Er det sådan, Europa ser ud i dag? Jeg tænker på en flygtninge-situation, der er ude af kontrol både i Europa og i hele verden" Anders ladekarl, røde kors

Læs også : DR på Kos: Her lugter af sved og menneskelig frustration

Hvad tænker du, når du ser de billeder fra Kos, der har kørt på europæiske medier i løbet af ugen, spørger Kransik i interviewet?